Հանս-Յուրգեն Դյոռներ

Հանս-Յուրգեն (Դիքսի) Դյոռներ (գերմ.՝ Hans-Jürgen Dörner, հունվարի 25, 1951(1951-01-25), Գյորլից, Արևելյան Գերմանիա - հունվարի 19, 2022(2022-01-19), Դրեզդեն, Սաքսոնիա, Գերմանիա), գերմանացի ֆուտբոլիստ և մարզիչ, ում անվանել են «Արևելյան Գերմանիայի Բեկենբաուեր»։ Երեք անգամ հռչակվել է Գերմանիայի Դեմոկրատական Հանրապետության «Տարվա լավագույն ֆուտբոլիստ»՝ կրկնելով դարպասապահ Յուրգեն Կրոյի ռեկորդը։ Նա ևս մեկ ռեկորդ է կրկնել՝ ԳԴՀ-ի ազգային հավաքականի կազմում մասնակցելով շուրջ 100 հանդիպման (ընդ որում՝ 60 խաղում եղել է հավաքականի ավագը)։ Ֆուտբոլի բարձրագույն խմբի ազգային առաջնությունում հանդես է եկել Դրեզդենի «Դինամո»-ում (1967—1986), որի ավագն է եղել 1977 թվականից մինչև ֆուտբոլիստի կարիերային հրաժեշտ տալը։ Այդ ընթացքում Դրեզդենի «Դինամո»-ն միայն մեկ անգամ է դուրս մնացել ԳԴՀ-ի ֆուտբոլի բարձրագույն խմբի առաջնության ուժեղագույն եռյակից (1982–83 մրցաշրջանում զբաղեցրել է 7-րդ տեղը)։ Ընդսմին՝ 5-ական անգամ դարձել է երկրի չեմպիոն և գավաթակիր, երկու անգամ հասել Եվրոպայի չեմպիոնների լիգայի գավաթի, մեկական անգամ՝ գավաթակիրների գավաթի և ՈՒԵՖԱ-ի գավաթի խաղարկությունների քառորդ եզրափակիչ։ Բարձրագույն մակարդակի 392 հանդիպումներում խփելով 65 գոլ՝ Դիքսին յուրատեսակ ռեկորդ է սահմանել ԳԴՀ-ի ֆուտբոլի պատմության մեջ։ Դյոռները ամենաշատ պարգևների արժանացած ֆուտբոլիստն էր Դրեզդենի «Դինամո-ում, և պատահական չէ, որ 1999 թվականին անցկացված հարցման արդյունքներով ճանաչվել է  այդ թիմի բոլոր ժամանակների լավագույն խաղացող։ Նրա ամենամեծ մարզական նվաճումը եղել է օլիմպիական ոսկե մեդալը, որը ԳԴՀ-ի օլիմպիական թիմի կազմում նվաճել է 1976 թ. Մոնրեալում անցկացված ամառային օլիմպիական խաղերում։
Ֆուտբոլիստի կարիերային հրաժեշտ տալուց հետո Դիքսին անցել է մարզչական աշխատանքի. 1985—1990 թթ. մարզել է ԳԴՀ-ի մինչև 23 տարեկան ֆուտբոլիստների հավաքականը, 1995/96 մրցաշրջանում՝ «Վերդեր», 1998/99 մրցաշրջանում՝ «Ցվիկաու», 2000/01 մրցաշրջանում՝ եգիպտական «Ալ Ահլի», 2001-2003 մրցաշրջանում՝ «Լայպցիգ», 2006-2010 մրցաշրջանում՝ «Radebeuler BC 08» թիմերը։
Հանս-Յուրգեն Դյոռները մահացել է 2022 թվականի հունվարի 19-ին՝ 70 տարեկան հասակում։


== Մարզական նվաճումներ ==
Դրեզդենի «Դինամո» թիմի կազմում

ԳԴՀ-ի ֆուտբոլի բարձրագույն խմբի՝ DDR-Oberliga-ի առաջնության չեմպիոն. 1970–71, 1972–73, 1975–76, 1976–77, 1977–78 մրցաշրջաններ, արծաթե մեդալակիր՝ 1978–79, 1979–80, 1981–82, 1983–84, 1984–85
ԳԴՀ-ի ֆուտբոլի գավաթի՝ FDGB-Pokal-ի խաղարկության հաղթող. 1970–71, 1976–77, 1981–82, 1983–84, 1984–85
ԳԴՀ-ի «Տարվա ֆուտբոլիստ». 1977, 1984 և 1985 թթ.ԳԴՀ-ի օլիմպիական հավաքականի կազմում

Օլիմպիական չեմպիոն. 1976 թ.


== Ֆիլմ՝ Դիքսի Դյոռների մասին ==
SG Dynamo Dresden e. V.։ Dixie Dörner – Dokumentarfilm, Produktion։ Dynamo TV, 79։11 Min.


== Ծանոթագրություններ ==


== Գրականություն ==
Munzinger-Archiv։ Internationales Sportarchiv, 14/96
Andreas Baingo, Michael Hohlfeld։ Fußball-Auswahlspieler der DDR. Das Lexikon. Sportverlag Berlin, Berlin 2000, ISBN 3-328-00875-6, Seite 34.
Andreas Baingo, Michael Horn։ Die Geschichte der DDR-Oberliga. Verlag Die Werkstatt, Göttingen 2003, ISBN 3-89533-428-6.
Michael Horn, Gottfried Weise։ Das große Lexikon des DDR-Fußballs. Schwarzkopf & Schwarzkopf, Berlin 2004, ISBN 3-89602-536-8.
Hanns Leske։ Enzyklopädie des DDR-Fußballs. Verlag Die Werkstatt, Göttingen 2007, ISBN 978-3-89533-556-3.
Uwe Nuttelmann (Hrsg.)։ DDR-Oberliga. 1962–1991. Eigenverlag, Jade 2007, ISBN 978-3-930814-33-6.
Jens Genschmar, Veit Pätzug։ Der Dirigent: Hans-Jürgen „Dixie“ Dörner – eine deutsche Fußballkarriere; Verlag Die Werkstatt Göttingen 2007; ISBN 978-3-89533-575-4


== Արտաքին հղումներ ==
Dixie Dörners Fußballschule
Die A-Länderspiele und -tore von Hans-Jürgen Dörner im RSSSF-Archiv nach FIFA-Lesart. Abgerufen am 4. Julil 2013.
Die Ligaspiele und -tore von Hans-Jürgen Dörner Saison für Saison im RSSSF-Archiv, abgerufen am 4. Julil 2013.